คือก่อนหน้าหนูรักษาช็อกโกแลตซีตส์โดยฉีดยาคุมมา6เดือนจนช็อกโกแลตซีตส์หาย เลยหยุดฉีดแล้วมากินยาคุมได้2เดือน ตั้งแต่ฉีดจนถึงการกินยาคุมประจำเดือนมากระปริบกระปอยตลอด บางเดือนมาทุกวันแต่มาน้อย เลยหยุดกินยาคุมเพื่อหวังว่าประจำเดือนจะกลับมาเป็นปกติ หนูหยุดกินยาคุมตั้งแต่ธันวาคมปีที่แล้ว จนเมื่อวันที่21เหมือนประจำเดือนหนูจะมาปกติแล้ว เพราะมา3วันอละมาเยอะเหมือนก่อนหน้าที่จะรักษาช็อกโกแลตซีตส์ แต่เมื่อ3-4วันมานี้หนูรู้สึกเวียนหัวตลอด แล้วเมื่อวานนอนคว่ำเป็นเวลานานหลายชม.ก็รู้สึกหน่วงๆท้อง แบบนี้ท้องมั้ยคะ
สวัสดีค่ะ การที่มีเลือดออกกะปริดกะปรอยเกิดขึ้นในระหว่างที่ฉีดยาคุมกำเนิดและทานยาคุมกำเนิด เลือดที่ออกถือเป็นผลข้างเคียงของยาฉีดและยาคุมกำเนิดที่สามารถพบได้ค่ะ ทั้งนี้ หากได้หยุดฉีดยาและหยุดทานยาคุมไปแล้ว หลังจากนั้น ได้มีประจำเดือนมาปกติ ก็ถือว่าการทำงานของรังไข่ ได้กลับมาเป็นปกติดีแล้วค่ะอย่างไรก็ตาม หากหลังจากที่ได้หยุดทานยาคุมกำเนิดไป แล้วได้มีเพศสัมพันธ์ ก็จะมีโอกาสตั้งครรภ์ได้ และเลือดที่ออก อาจไม่ใช่ประจำเดือนก็ได้ เช่น เป็นเลือดที่เกิดจากมีภาวะแท้งคุกคาม ดังนั้น หากไม่แน่ใจ ก็ควรตรวจหาการตั้งครรภ์ดูค่ะ หากตรวจไม่พบ อาการเวียนหัวที่เกิดขึ้น ก็จะเกิดจากสาเหตุต่างๆ เช่น- การเปลี่ยนท่าทางเร็วไป เช่น นั่งหรือนอนอยู่แล้วลุกขึ้นทันที- จากการขาดน้ำในร่างกาย เช่น ดื่มน้ำน้อย มีไข้ ท้องเสีย อาเจียน- มีภาวะโลหิตจาง มีเกร็ดเลือดสูง- อาจเป็นอาการร่วมของโรคอื่นๆ เช่น ไข้หวัด ภูมิแพ้- จากความเครียด วิตกกังวล พักผ่อนไม่เพียงพอ- มีโรคของหู เช่น ตะกอนหินปูนในหูชั้นในหลุด โรคน้ำในหูไม่เท่ากัน หูชั้นในอักเสบ มีการติดเชื้อของหูชั้นกลาง หรือเป็นภาวะแทรกซ้อนจากการติดเชื้อซิฟิลิส เป็นต้นทั้งนี้ หากมีอาการหน่วงท้องร่วมด้วย อาจเป็นอาการของอาหารเป็นพิษก็ได้ หากหลังจากนี้มีคลื่นไส้ อาเจียน หรือท้องเสียตามมาในเบื้องต้น แนะนำควรนอนหลับพักผ่อนให้เพียงพอ ลดความเครียด ดื่มน้ำเยอะๆ เปลี่ยนท่าเวลานั่งหรือนอนช้าๆ ไม่ดื่มเครื่องดื่มที่มีแอลกอฮอล์และคาเฟอีน เป็นต้น หากมีอาการเวียนหัวมาก อาจลองทานยาแก้เวียนหัว เช่น dimenhydrinate (ไดเมนไฮดริเนต), เป็นต้น หากอาการยังไม่ดีขึ้น หรือมีอาการปวดท้องมากขึ้น ก็ควรไปพบแพทย์เพื่อตรวจรักษาค่ะ